ddrg/super_eurlex huggingface dataset:
Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(2001/C 283/03)

(EØS-relevant tekst)

Meddelelse om ansøgning om udvidelse af en eksklusiv tilladelse til efterforskning efter flydende eller gasformige kulbrinter, benævnt "Val des Marais-tilladelsen"

Ved ansøgning af 5. februar 2001, suppleret den 18. april 2001, har selskabet Coparex International, hvis hovedsæde er beliggende 135, rue Jean-Jacques Rousseau, F-92138 Issy-les-Moulineaux, selskabet JOG Corporation, hvis hovedsæde er beliggende 150 North Street, PO Box 1919, Healdsburg, California, USA, og selskabet Carr Production France, hvis hovedsæde er beliggende 95, rue de la Boétie, Paris, anmodet om en udvidelse af den eksklusive tilladelse til at efterforske flydende eller gasformige kulbrinter, benævnt "Val des Marais-tilladelsen" for et cirka 177 km2 stort areal delvis beliggende i departementet Marne.

Perimeteren for det område, som omfattes af denne udvidelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

>TABELPOSITION>

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i "Meddelelse om opnåelse af udvindingsrettigheder for kulbrinter i Frankrig", der er offentliggjort i De Europæiske Fællesskabers Tidende C 374 af 30. december 1994, s. 11, og fastsat i dekret 95-427 af 19. april 1995 om andre udvindingsrettigheder (Det Franske Statstidende (Journal officiel de la République française) af 22. april 1995).

Alle yderligere oplysninger kan fås ved henvendelse til: Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, direction des matières premières et des hydrocarbures, service de la législation minière), 61, boulevard Vincent-Auriol, F-75703 Paris Cedex 13, tlf. (33-1) 44 97 09 06, fax (33-1) 44 97 05 70.

(1) EFT L 164 af 30.6.1994, s. 3.
Udtalelse

Det Rådgivende Udvalg for Kontrol med Fusioner og Virksomhedsovertagelser

afgav på sit 85. møde den 5. oktober 2000 følgende udtalelse om et udkast til beslutning vedrørende sag COMP/M.1845 - AOL/Time Warner

(2001/C 283/05)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion som defineret i fusionsforordningen, og at den har fælleskabsdimension.

2. Udvalget er enigt i Kommissionens afgrænsning af følgende relevante markeder:

a) markedet for onlinemusik (smalbånd) omfatter mindst hele EØS; det er derfor ikke relevant at foretage en yderligere sondring mellem markederne for downloading og streaming

b) markedet for udbud af software til afspillere synes at være globalt

c) markederne for opkaldsadgang til Internettet (smalbåndsadgang) er nationale.

3. Et flertal i udvalget er enigt med Kommissionen i, at det nye selskab vil blive dominerende på:

a) markedet for onlinemusik

b) markedet for musiksoftware

og at det ikke er nødvendigt at tage stilling til, om transaktionen vil skabe en dominerende stilling på det britiske marked for opkaldsadgang til Internettet.

Et mindretal er uenigt.

4. Udvalget er enigt med Kommissionen i, at det nye selskab ikke bliver dominerende hverken på markedet for bredbåndsindhold eller for bredbåndsadgang.

5. Et flertal i udvalget er enigt med Kommissionen i, at de afhjælpende foranstaltninger, parterne har foreslået, fjerner alle de konkurrencemæssige betænkeligheder ved fusionen, der blev peget på i udkastet til beslutning.

Et mindretal mener, at der ikke er behov for afhjælpende foranstaltninger i denne sag.

6. Udvalget henstiller, at denne udtalelse offentliggøres i De Europæiske Fællesskabers Tidende.

7. Udvalget henstiller til Kommissionen, at den tager alle de bemærkninger, udvalgets medlemmer har fremsat under mødet, i betragtning.
Høringskonsulentens endelige rapport i sag COMP/36.693 - Volkswagen(1)

(i overensstemmelse med artikel 15 i Kommissionens beslutning 2001/462/EF/EKSF af 23. maj 2001 vedrørende høringskonsulentens mandat i visse konkurrenceprocedurer (EFT L 162 af 19.6.2001))

(2001/C 278/02)

Udkastet til beslutning giver ikke grund til specielle bemærkninger. Der var ingen procedureproblemer. Interessenten anmodede ikke om høring. Udkastet til beslutning indeholder ingen klagepunkter, som Volkswagen ikke er blevet givet lejlighed til at fremkomme med sine bemærkninger til.

Udfærdiget i Bruxelles, den 14. juni 2001.

Helmuth Schröter

(1) EFT L 254 af 22.9.2001.
Endelig rapport fra høringskonsulenten i sag COMP/37.462 - Identrus(1)

(i medfør af artikel 15 i Kommissionen afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager - EFT L 162 af 19.6.2001, s. 21)

(2001/C 263/06)

Udkastet til beslutning giver ikke anledning til særlig bemærkninger. Undersøgelserne er forløbet normalt. Tredjeparters ret til at blive hørt er respekteret fuldt ud.

Udfærdiget i Brussel, den 22. juni 2001.

Helmuth Schröter

(1) EFT L 249 af 19.9.2001.
Meddelelse fra Forbundsrepublikken Tysklands regering

af 11. juni 2001

(2001/C 235/02)

1. Tyskland har med virkning fra den 29. oktober 2001 besluttet at revidere forpligtelsen til offentlig tjeneste vedrørende ruteflyvning mellem Erfurt og München, som blev offentliggjort i De Europæiske Fællesskabers Tidende C 114 af 20.4.2000, side 5, i henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet.

2. Forpligtelsen til offentlig tjeneste er som følger:

2.1. Minimalt antal beflyvninger

Luftfartselsskabet skal beflyve ruten med mindst tre daglige returflyvninger mandag til fredag, og der skal være direkte forbindelsesmuligheder i München.

Denne forpligtelse gælder hele året. Mellem jul og nytår kan antallet af afgange eventuelt reduceres.

2.2. Kapacitet

Ruten beflyves med et fly med mindst 30 pladser.

2.3. Fartplan

Flyvningerne skal foretages mellem kl. 6.00 og 21.00. Fartplanen skal gøre det lettere for transitpassagerer i München at opnå videre forbindelse til afgange inden for visse knudetidspunkter. Ifølge de gældende afgangs- og ankomsttidspunkter ligger de fleste forbindelser grupperet inden for følgende tidsrum:

1. kl. 10.00-11.00.

2. kl. 15.00-15.35.

3. kl. 19.00-20.00.

2.4. Flytype

Flyvningerne skal foretages med et trykreguleret fly og i henhold til instrumentflyvereglerne (IFR).

2.5. Billetpriser

Den maksimale fulde enkeltbilletpris andrager 400,00 DEM (dvs. 204,52 EUR). Denne pris er inklusive eventuelle afgifter og moms. Der skal foreligge interliningaftaler efter IATA-reglerne, så billetprisen kan omfatte videre forbindelser til slutdestinationen.

2.6. Driftens kontinuitet

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 2 % af de planmæssige flyvninger om året.

3. Luftfartsselskaberne i Fællesskabet vil blive underrettet om, at ruteflyvningerne gives i udbud, og at kontrakterne vil blive tildelt med virkning fra den 29. oktober 2001, medmindre et luftfartsselskab inden den 28. september 2001 giver meddelelse om, at det har til hensigt at starte ruteflyvning i henhold til forpligtelsen til offentlig tjeneste uden at anmode om økonomisk kompensation. Et tilsvarende udbud i henhold til artikel 4, stk. 1, litra d), i Rådets forordning (EØF) nr. 2408/92 vil snart blive offentliggjort i De Europæiske Fællesskabers Tidende.

Yderligere oplysninger kan indhentes hos: Thüringer Ministerium für Wirtschaft, Arbeit und Infrastruktur Referat Luftverkehr Postfach 242 D - 99005 Erfurt Tel. (49-361) 379 76 40 Fax (49-361) 379 76 09.
Årsberetning for 2000

(2001/C 218/03)

Den Europæiske Ombudsmand har forelagt Europa-Parlamentets sin årsberetning for året 2000 i overensstemmelse med EF-traktatens artikel 195, stk. 1, og artikel 3, stk. 8, i Europa-Parlamentets afgørelse vedrørende Ombudsmandens statut og de almindelige betingelser for udøvelsen af hans hverv.

Årsberetningen findes på Den Europæiske Ombudsmands Internetside på alle Unionens officelle sprog: http://www.euro-ombudsman.eu.int

Eksemplarer af årsberetningen kan rekvireres fra Kontoret for De Europæiske Fællesskabers Officielle Publikationer.

De kan kontakte Den Europæiske Ombudsmand via: 1, avenue du Président Robert Schuman BP 403 F - 67001 Strasbourg Cedex Tlf. (33-3) 88 17 23 13 Fax (33-3) 88 17 90 62 Email: euro-ombudsman@europarl.eu.int
Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(2001/C 206/02)

(EØS-relevant tekst)

Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt "Saint Laurent-tilladelsen"

Ved ansøgning af 26. april 2001 har selskaberne Egdon Resources (New Ventures) Limited, hvis hovedsædes adresse er Suite 2, 90-96 High Street, Odiham, Hampshire, RG29 1LP, Det Forenede Kongerige, Sterling Resources (UK) Limited, hvis hovedsædes adresse er Suite 2, 90-96 High Street, Odiham, Hampshire, RG29 1LP, Det Forenede Kongerige, og Eagle Energy Limited, hvis hovedsædes adresse er 21 Beresford Avenue, East Twickenham, TW1 2PY, Det Forenede Kongerige, anmodet om eksklusiv tilladelse til i en periode på fire år at efterforske efter flydende eller gasformige kulbrinter, benævnt "Saint-Laurent-tilladelsen", på et 1230 km2 stort areal i departementerne Landes og Pyrénées Atlantiques.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

>TABELPOSITION>

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i "Meddelelse om opnåelse af udvindingsrettigheder for kulbrinter i Frankrig", der er offentliggjort i De Europæiske Fællesskabers Tidende C 374 af 30. december 1994, s. 11, og fastsat i dekret 95-427 af 19. april 1995 om andre udvindingsrettigheder (Den franske statstidende, Journal officiel de la République française, af 22. april 1995).

Alle yderligere oplysninger kan fås ved henvendelse til: Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, direction des matières premières et des hydrocarbures, service de la législation minière), 61, boulevard Vincent-Auriol, Télédoc 133, F-75703 Paris Cedex 13, tlf. (33-1) 44 97 09 06, fax (33-1) 44 97 05 70.

(1) EFT L 164 af 30.6.1994, s. 3.
Udtalelse

afgivet af Det Rådgivende Udvalg for Kontrol med Fusioner og Virksomhedsovertagelser

på udvalgets 78. møde den 24. maj 2000 vedrørende det foreløbige udkast til beslutning i sag COMP/M.1673 - VEBA/VIAG

(2001/C 192/02)

1. Det rådgivende udvalg er enigt med Kommissionen i, at den anmeldte transaktion udgør en fusion som omhandlet i fusionsforordningens artikel 3, stk. 1, litra a), og at den anmeldte transaktion har fællesskabsdimension som defineret i fusionsforordningens artikel 1, stk. 2.

2. Det rådgivende udvalg er enigt med Kommissionen i, at de relevante produktmarkeder er:

a) markedet for elektricitetsforsyning

b) markedet for natriumdicyanamid (NDC), og

c) markedet for cyanurchlorid (CC).

3. Det rådgivende udvalg er enigt med Kommissionen i, at det relevante geografiske marked:

a) for elektricitetsforsyning er nationalt

b) for NDC er globalt, og

c) for CC er enten Vesteuropa (EØF og Schweiz) eller globalt, men at den eksakte geografiske markedsdefinition kan stå åben.

4. Det rådgivende udvalg er enigt med Kommissionen i, at fusionen vil føre til:

a) skabelse af en kollektivt dominerende stilling på det tyske marked for elektricitetsforsyning

b) styrkelse af en dominerende stilling på verdensmarkedet for NDC, og

c) styrkelse af en dominerende stilling på det europæiske og det globale marked for CC

og at resultatet heraf ville være, at den effektive konkurrence ville blive betydeligt hæmmet inden for fællesmarkedet og i EØF.

5. Det rådgivende udvalg er enigt med Kommissionen i, at fusionen ikke giver anledning til konkurrencemæssige betænkeligheder vedrørende gas- og stålmarkederne som beskrevet i udkastet til beslutning.

6. Et flertal i det rådgivende er enigt med Kommissionen i, at de tilsagn, som VEBA/VIAG har givet vedrørende:

a) elektricitetsmarkedet

b) NDC-markedet, og

c) CC-markedet

under forbehold af resultaterne af markedstesten, vil kunne løse de under punkt 4 omhandlede konkurrenceproblemer.

Nogle mindretal er uenige med Kommissionen om litra a), b) og c).

7. Et flertal i det rådgivende udvalg er enigt med Kommissionen i, at den anmeldte fusion bør erklæres forenelig med fællesmarkedet og EØF-aftalen, forudsat at tilsagnene overholdes fuldt ud.

Et mindretal er uenigt med Kommissionen.

8. Det rådgivende udvalg anbefaler, at denne udtalelse offentliggøres i De Europæiske Fællesskabers Tidende.

9. Det rådgivende udvalg henstiller til Kommissionen, at den tager hensyn til de andre punkter, der er blevet fremhævet under drøftelserne.
Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(2001/C 175/05)

(EØS-relevant tekst)

Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt "Courtenay-tilladelsen"

Ved ansøgning af 19. marts 2001 har virksomheden Madison Chart Energy SCS, hvis hovedsædes adresse er 13/15 boulevard de la Madeleine, F-75001 Paris, for et tidsrum af fire år anmodet om eksklusiv tilladelse til efterforskning af flydende eller gasformige kulbrinter, benævnt "Courtenay-tilladelsen", for et areal på omkring 946 km2 delvis beliggende i departementerne Loire og Yonne.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

>TABELPOSITION>

Tilladelsen omfatter ikke koncessionerne med følgende perimetre:

Saint Firmin-des-Bois-koncessionen (16,136 km2):

>TABELPOSITION>

Château-Renard-koncessionen (45,69 km2):

>TABELPOSITION>

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i Meddelelse om opnåelse af udvingsrettigheder for kulbrinter i Frankrig der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (Den Franske Statstidende (Journal officiel de la République française) af 22. april 1995)).

Konkurrerende ansøgninger kan kun komme i betragtning for områder uden for den perimeter, som selskabet Vermilion Rep SA anførte i sin ansøgning om "Saint Valérie-tilladelsen", hvortil fristen udløb den 20. marts 2001 (jf. meddelelsen offentliggjort i De Europæiske Fællesskabers Tidende C 368 af 21.12.2000, side 2).

Alle yderligere oplysninger kan fås ved henvendelse til: Ministère de l'économie, des finances et de l'industrie (secrétariat d'Etat à l'industrie, direction générale de l'énergie et des matières premières, direction des matières premières et des hydrocarbures, service de Conservation des gisements d'hydrocarbures), 120 rue du Cherche-Midi, F-75353 Paris 07 SP (tlf. (33) 143 19 53 53, fax (33) 143 19 54 54).

(1) EFT L 164 af 30.6.1994, s. 3.
Høringskonsulentens endelige rapport i sag COMP/38.044 - NDC Health/IMS Health

(i henhold til artikel 15 i Kommissionens afgørelse (K(2001) 1461/3 endelig) af 23. maj 2001 om høringskonsulentens kompetenceområde under behandlingen af visse konkurrencesager)

(2002/C 53/03)

(EØS-relevant tekst)

Denne sag blev indledt som følge af en klage fremsat af NDC i overensstemmelse med artikel 3, stk. 2, i forordning nr. 17, der var ledsaget af en begæring om foreløbige forholdsregler. Kommissionen agter at imødekomme denne begæring, men forbeholder sig sin endelige stilling med hensyn til sagens materielle aspekter.

Timingen af de forskellige forholdsregler, der blev truffet for at sikre parternes ret til at blive hørt, blev fastlagt i overensstemmelse med betingelserne for en fremskyndet procedure. Meddelelsen af klagepunkter blev afsendt den 9. marts og modtaget den 12. marts 2001. Ved beslutning af 19. marts 2001 forlængede høringskonsulenten IMS' oprindelige svarfrist på to uger fra den 26. marts til den 2. april 2001. Den mundtlige høring fandt sted den 6. april 2001. Svarene på klagepunktsmeddelelsen gav anledning til supplerende undersøgelser, hovedsageligt i form af begæringer om oplysninger i henhold til artikel 11 i forordning nr. 17, som blev fremsendt til flere tyske virksomheder inden for den farmaceutiske sektor. De skriftlige svar på disse begæringer om oplysninger og referaterne af alle efterfølgende møder med tredjeparter blev tilsendt IMS, dog med udeladelse af visse fortrolige passager angående forholdet mellem andre tjenesteudbydere og deres kunder. Dette materiale blev fremsendt i to pakker den 22. maj og 7. juni 2001. Fristen for fremsættelse af skriftlige bemærkninger udløb den 14. juni 2001.

Det fremgår af ovenstående, at IMS har haft mulighed for til fulde at udnytte sin ret til kontradiktion. Beslutningsudkastet beskæftiger sig kun med de klagepunkter, som IMS har haft lejlighed til at kommentere.

Bruxelles, den 18. juni 2001.

Emil Paulis
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på udvalgets 77. møde den 14. april 2000 vedrørende det foreløbige udkast til beslutning i sag COMP/M.1693 - Alcoa/Reynolds

(2002/C 53/07)

1. Det rådgivende udvalg er enig med Kommissionen i, at den anmeldte transaktion udgør en fusion som omhandlet i fusionsforordningens artikel 3, stk. 1, litra b), er af fællesskabsdimension som omhandlet i forordningens artikel 1, stk. 2, og er omfattet af samarbejdet i henhold til EØS-aftalen.

2. Udvalget er enig i Kommissionens afgrænsning af det relevante produktmarked for:

a) metallurgisk aluminiumoxid

b) aluminiumoxid, og

c) P0404-aluminium med høj renhedsgrad.

3. Udvalget er enig i Kommissionens afgrænsning af det relevante geografiske marked for:

a) metallurgisk aluminiumoxid

b) aluminiumoxid, og

c) P0404-aluminium med høj renhedsgrad.

4. Udvalget er enig i det synspunkt, Kommissionen giver udtryk for i beslutningsudkastet, nemlig at fusionen vil skabe en eneste dominerende stilling på markederne for:

a) metallurgisk aluminiumoxid

b) aluminiumoxid, og

c) P0404-aluminium med høj renhedsgrad

på de relevante geografiske markeder, hvorfor konkurrencen inden for fællesmarkedet og EØS vil blive kraftigt hæmmet.

5. Et flertal af udvalgets medlemmer forbeholder deres stillingtagen i betragtning af den korte tid, der er til rådighed for at vurdere de tilsagn, som Alcoa afgav den 12. april 2000, og vil fremsætte deres udtalelse skriftligt. Et mindretal er enig med Kommissionen i, at de nævnte tilsagn fjerner den konkurrencemæssige tvivl, som den anmeldte transaktion har foranlediget for de af Kommissionen afgrænsede markeder. Et andet mindretal kan ikke tilslutte sig tilsagnene, da de blev indgivet efter udløbet af fristen ifølge artikel 18, stk. 2, i Kommissionens forordning (EF) nr. 447/98.

6. Et flertal af udvalgets medlemmer forbeholder deres stillingtagen til, hvorvidt den påtænkte fusion, selv efter fuld opfyldelse af de afgivne tilsagn, vil kunne erklæres skriftligt. Et mindretal er enig med Kommissionen i, at den påtænkte fusion - såfremt de afgivne tilsagn opfyldes fuldt ud - kan erklæres forenelig med fællesmarkedet og EØS-aftalen. Et andet mindretal er ikke enig, da tilsagnene blev indgivet efter udløbet af fristen ifølge artikel 18, stk. 2, i Kommissionens forordning (EF) nr. 447/98.

7. Udvalget opfordrer Kommissionen til at tage hensyn til de øvrige spørgsmål, der blev rejst under udvalgets drøftelser af sagen.

8. Udvalget anbefaler, at denne udtalelse offentliggøres i De Europæiske Fællesskabers Tidende.
Udtalelse

afgivet af Det Rådgivende Udvalg for Kontrol med Fusioner og Virksomhedsovertagelser på udvalgets 91. møde den 31. januar 2001 vedrørende det foreløbige udkast til beslutning i sag COMP/M.1853 - EDF/EnBW

(2002/C 53/04)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion udgør en fusion som omhandlet i fusionsforordningens artikel 3, stk. 1, litra a).

2. Udvalget er enigt i beslutningsudkastets definition på produktmarkedet for elforsyning til berettigede kunder.

3. Udvalget er enigt i beslutningsudkastets definition på det geografiske marked, som afgrænser markedet for elforsyning til berettigede kunder til at være nationalt.

4. Udvalget er enigt med Kommissionen i, at det af fusionen berørte marked er markedet for elforsyning til berettigede kunder i Frankrig.

5. Udvalget er enigt med Kommissionen i, at fusionen vil styrke EDF's dominerende stilling på det franske marked for elforsyning til berettigede kunder.

6. Udvalget er enigt med Kommissionen i, at den effektive konkurrence vil blive kraftigt hæmmet på det relevante marked efter fusionen, hvorfor fusionen er uforenelig med fællesmarkedet.

7. Et flertal af udvalgets medlemmer mener, at de tilsagn, som parterne har afgivet, kan fjerne den tvivl, som sagen har foranlediget, og gøre fusionen forenelig med fællesmarkedet. Med hensyn til punkt 3, litra d), i tilsagnene har et flertal af udvalgets medlemmer opfattet det således, at femårsperioden er en mindsteperiode, som kan forlænges efter gennemgang af Kommissionen. Udvalget noterer sig også, at Kommissionen har til hensigt at høre medlemsstaterne, inden den træffer nogen afgørelse. Et mindretal af udvalgets medlemmer mener, at de tilsagn, som parterne har afgivet, ikke fjerner den tvivl, som sagen har foranlediget (fordi kapaciteten er utilstrækkelig, og der således mangler tilslutningskapacitet i forbindelse med markedsadgangen, og fordi der ikke er nogen direkte forbindelse mellem generatorkapacitet og forsyningsmarkedets adfærd).

8. Kommissionen opfordres til at tage hensyn til udvalgets bemærkninger og kommentarer.

9. Udvalget anbefaler, at udvalgets udtalelse offentliggøres.